Diastella is 'n struikgenus wat hoort tot die familie Proteaceae. Daar is sewe spesies wat tot die genus hoort. Die genus is inheems aan Suid-Afrika en vorm deel van die fynbos plantegroei. Al die spesies kom in die Wes-Kaap voor. In Engels staan die genus as die silkypuffs bekend. Die genus is matvormig en groei selde hoër as 1 meter. Die genus blare is lynvormig tot ovaal, gewoonlik sonder tande. Die spesies wat behoort aan die genus word gelys met hulle bewaringstatus: Diastella buekii (Gand.) Rourke – Franschhoek diastella – CR Diastella divaricata (P.J.Bergius) Rourke Diastella divaricata subsp. divaricata – Skiereiland diastella– Seldsaam Diastella divaricata subsp. montana Rourke – Berg diastella – VU Diastella fraterna Rourke – Palmiet diastella – Seldsaam Diastella myrtifolia (Thunb.) Salisb. ex Knight – Tulbagh diastella – CR Diastella parilis Salisb. ex Knight – Worcester diastella – CR Diastella proteoides (L.) Druce – Vlakte diastella – CR Diastella thymelaeoides (P.J.Bergius) Rourke Diastella thymelaeoides subsp. thymelaeoides – Kogelberg diastella – NT Diastella thymelaeoides subsp. meridiana Rourke – Hangklip diastella – VU "Diastella".